open-index/open-wikipedia-markdown huggingface dataset:
הנרי ג'יי

ממוזער|300px|הנרי ג'יי
[ממוזער|200px|הנרי ג'יי 1951, מבט לתא הנהג ו[לוח מחוונים]]
ממוזער|200px|הנרי ג'יי 1951, מנוע
ממוזער|200px|הנרי ג'יי 1951
ממוזער|200px|הנרי ג'יי 1953
**הנרי ג'יי** (מאנגלית: **Kaiser Henry J**) היא מכונית משפחתית גדולה אמריקאית המוגדרת כמכונית קומפקטית, 2 דלתות, סדאן שיוצרה על ידי יצרנית הרכב האמריקאית **[[קייזר-פרייזר]]** משנת 1950 עד 1954, בשנים האלה הורכב הדגם בארץ על ידי קייזר-אילין תעשיות.

משנת 1951 החברה בארצות הברית הייתה קרויה "קייזר מוטורס"  לאחר שהשותף ג'וזף פרייזר פרש.

## היסטוריה
קייזר-פרייזר הרכיבה את ההנרי ג'יי במפעלה ב- מישיגן, בגרסת 2,200 סמ"ק, (4 צילינדרים), ו- 2,600 סמ"ק, (6 צילינדרים). אורך : 4,432 מ"מ, בגרסת מודל 1950, ששונה ל-4,521 מ"מ בשנים 1951–1954. משקל : 1,062 ק"ג, בסיס גלגלים 2,500 מ"מ. התאוצה בין 0 - 60 מייל הייתה 19.59 שניות. הרכב נקרא ע"ש יו"ר חברת קייזר-פרייזר והושק ב-28 בספטמבר 1950.

מחיר דגם ה"הנרי ג'יי" הבסיסי היה בשנת 1953 1,499 דולר.

הצבעים הדומיננטיים היו : שחור בשלוב גג לבן, ואפור בהיר.

הדגם היה קרו על שם הנרי ג'יי קייזר, נשיא "קייזר-פייזר".

דגם ה-אולסטייט היה גרסה משופרת של דגם ה"הנרי ג'יי".

## קייזר-פרייזר במדינת ישראל
קייזר-פרייזר (Kaiser-Frazer) הייתה חברת מכוניות אמריקאית חדשה, שנוסדה לאחר מלחמת העולם השנייה על ידי ג'וזף פרייזר, שהיה בעל ניסיון רב בתעשיית הרכב, והנרי קייזר, תעשיין נודע. אילין התיידד עם היקמן פרייס, סגן נשיא "קייזר-פרייזר" והצליח ליצור שותפות בינו לקונצרן האמריקאי. לפי תנאי העסקה קייזר פרייזר השקיע חצי מיליון דולר ואילין השקיע שני מיליון דולר. מפעלי "קייזר-אילין" הקימו תוך שנה וחצי את המפעל בישראל.

המפעל החל להרכיב מגוון כלי רכב, תחילה מתוצרת קייזר-פרייזר כגון "קייזר מנהטן" ו"הנרי ג'יי", ובהמשך ג'יפ ויליס, ויליס ג'יפ סטיישן, ויליס ג'יפ טנדר, "דופין" ו"קטר שבו" של רנו הצרפתית.

בשנת 1950 התחילו להרכיב את ההנרי ג'יי, במפעל ב- נשר, עד שנת 1954.

## רמות גימור
* הנרי ג'יי סטנדרט
* הנרי ג'יי דה-לוקס

## מכירות "הנרי ג'יי

* 81,942 יחידות - שנת המודל 1951, כולל הדגם שיוצר מ-28 בספטמבר 1950  
* 23,568 יחידות - שנת המודל 1952
* 16,672 יחידות - שנת המודל 1953
* 1,123 יחידות - שנת המודל 1954

## ראו גם
* אפרים אילין
* קייזר-אילין תעשיות
* תעשיית רכב בישראל
* קייזר מנהטן

## לקריאה נוספת
*  קייזר "דה לוקס", "מנהטן" והנרי ג'יי - בני אביעד 
* 
* פרסומת להנרי ג'יי בארצות-הברית   מתוך מדריך ישראל 1962 - The Israel Motor Industry .
* 
* 
* פרסומת להנרי ג'יי 1951, (3:26 דקות), יו-טיוב 
* 
*   הנרי ג'יי,  Kaiser Henry J, (5:43 דקות), יו-טיוב 
* 
* הנרי ג'יי 1953, (11:51 דקות), יו-טיוב 
* 
* תצוגת הנרי ג'יי, (2:31 דקות), יו-טיוב 
* 

## קישורים חיצוניים

* 
* 

## הערות שוליים

קטגוריה:מותגי רכב
קטגוריה:מכוניות משפחתיות גדולות
קטגוריה:מכוניות אמריקאיות
קטגוריה:דגמי מכוניות שהושקו ב-1950
קטגוריה:דגמי מכוניות שהורכבו בישראל
קטגוריה:רכבי קייזר-פרייזר
ואן הפלין

**ואן הפלין** (באנגלית: **Van Heflin**; 13 בדצמבר 1908 - 23 ביולי 1971) היה שחקן קולנוע, טלוויזיה ותיאטרון אמריקאי.

## ביוגרפיה
הוא החל את קריירת המשחק בברודוויי. סרטו הראשון היה "אישה מורדת" לצידה של קתרין הפבורן (1936).
בשנת 1942 קבל פרס אוסקר לשחקן המשנה הטוב ביותר על משחקו בסרט "ג'וני איגר" לצידו של רוברט טיילור. 

במלחמת העולם השנייה שימש כצלם קרבי בצבא ארצות הברית באירופה.

הוא שיחק בסרטים רבים, לרוב בתפקידי משנה, ביניהם:"שביל סנטה פה" (1940), "מאדאם קירי" (1943), "עוד תעלה תזרח השמש" (1946), "אהבתה המוזרה של מרתה אייברס" (1946), "שלושת המוסקטרים" (1948), "מאדאם בובארי" (1949), "צעירה מדי לנשיקה"(1951), "שיין" (1953), "בריגדון" (1954) ו"זעקת הקרב" (1955) לפי ספר ותסריט של לאון יוריס.

הפלין שיחק גם על במות ברודוויי. ב-1939 הופיע בסיפור פילדלפיה לצד קתרין הפבורן וג'וזף קוטן בהפקה שרצה 417 פעמים. כן שיחק גם בהפקת מראה מעל הגשר מאת ארתור מילר.

הפלין שיחק בסרטים רבים, לרוב בתפקידי משנה, כן הופיע בסדרות בטלוויזיה.

ב-1960 זכה הפלין בשני כוכבים בשדרת הכוכבים של הוליווד על הופעותיו בקולנוע ובטלוויזיה.

סרטו האחרון היה סרט האסונות נמל תעופה (1970) בו גילם תפקיד של נוסע העומד לפוצץ מטוס נוסעים כדי לזכות את משפחתו בביטוח חיים שרכש. זמן קצר לאחר מכן הוא מת מהתקף לב.

## קישורים חיצוניים

* ואן הפלין, באתר TCM
* 

קטגוריה:אמריקאים ילידי אוקלהומה
קטגוריה:ערכים שבהם תבנית בריטניקה אינה מתאימה
קטגוריה:שחקני קולנוע וטלוויזיה אמריקאים
קטגוריה:אישים שהונצחו בשדרת הכוכבים של הוליווד: קולנוע
קטגוריה:אישים שהונצחו בשדרת הכוכבים של הוליווד: טלוויזיה
קטגוריה:אמריקאים שנולדו ב-1908
קטגוריה:אמריקאים שנפטרו ב-1971
טוני גארן

[ממוזער|200px|גארן, [2017]]
**אנטוניה ("טוני") גארן** (בגרמנית: **Toni Garrn**; נולדה ב-7 ביולי 1992) היא דוגמנית, שחקנית ופעילת זכויות אדם גרמנייה. ב-2008 התרחשה הפריצה הגדולה שלה בתחום האופנה, לאחר חתימה על חוזה בלעדי עם קלווין קליין.

## ביוגרפיה
טוני גארן נולדה לאנטוניה גארן בהמבורג, גרמניה. יש לה אח גדול, ניקולאס, גם הוא דוגמן.

כאשר גארן הייתה בת שנתיים, היא עברה עם משפחתה ללונדון, ומאוחר יותר לאתונה כאשר היא הייתה בת שש. בגיל 10, חזרה להמבורג עם משפחתה.

כאשר גארן הייתה בת 13 החלה את קריירת הדוגמנות כשחתמה על חוזה עבודה בסוכנות דוגמנות ניו יורקית.

בסתיו 2011, גארן החלה לדגמן עבור רשת "ויקטוריה'ס סיקרט", ראשית בהופעה בקטלוגים שלהם מדגמנת את קו הבגדים. מיד לאחר מכן היא הייתה ב-2011 תצוגת האופנה של ויקטוריה סיקרט, וצולמה עבור PINK-line עם דוגמנית בשם שנינה שאיק. תצוגת האופנה הראשונה שלה של ויקטוריה סיקרט הייתה למעשה ב-2010, אבל בסופו של דבר היא לא נבחרה בשנה זו לתוכנית.

באפריל 2012, דווח באופן שגוי על ידי התקשורת שגארן נבחרה באופן רשמי להיות ויקטוריה'ס סיקרט אנג'ל. מיד לאחר מכן דווח כי גארן רק נבחרה לככב בקמפיין של ויקטוריה סיקרט הקמפיין למען "חלום אנג'ל" לצד ארין הית'רטון ולינדסי אלינגסון, ובפרסומת "מלאכים באהבה" בכיכובה של אליס טיילור.

כיום, גארן מתגוררת ברובע הפיננסי במנהטן, ניו יורק.

### משחק
במהלך שנת 2019 הצטלמה לסרט הקולנוע האמריקאי "*Warning*" לצד כוכבים גדולים כמו אלכס פטיפר ותומאס ג'יין. הסרט שוחרר לאקרנים באוקטובר 2021.

בשנת 2021 שיחקה בסרט האמריקאי "משבר" את דמותה של שרה.

## בתקשורת
גארן התפרסמה בזכות פועלה כדוגמנית ובשל מערכת יחסים מתוקשרת שניהלה עם לאונרדו דיקפריו במשך כשנה וחצי, עד לאוקטובר 2014, גארן כיכבה פעמים רבות על שערי עיתונים.

## חיים אישיים
ב-24 בדצמבר 2019 התארסה לשחקן הבריטי אלכס פטיפר, לאחר עשרה חודשי זוגיות. ב-2020 הם התחתנו בהמבורג, גרמניה. ב-2021 נולדה בתם הבכורה.

## קישורים חיצוניים

* 

* 
* 
* 

## הערות שוליים

קטגוריה:המבורג: אישים
קטגוריה:שחקניות קולנוע וטלוויזיה גרמניות
קטגוריה:דוגמניות גרמניות
קטגוריה:פעילים חברתיים גרמנים
קטגוריה:פעילות חברתיות
קטגוריה:גרמניות שנולדו ב-1992
קטגוריה:גרמנים שנולדו ב-1992
פיקוד צפון של ארצות הברית

300px|ממוזער|שמאל|מפת גבולות האחריות של הפיקודים המרחביים, בוורוד פיקוד צפון
**פיקוד צפון של ארצות הברית** (באנגלית: **United States Northern Command** ובקיצור **USNORTHCOM**) הוא אחד מהפיקודים הקרביים המאוחדים של משרד ההגנה האמריקני והכוחות המזוינים של ארצות הברית. מפקד הפיקוד הוא גנרל או אדמירל 4 כוכבים ומכהן במקביל גם כמפקד פיקוד הגנת האוויר והחלל של צפון אמריקה. מפברואר 2024 מכהן בתפקיד גנרל גרגורי גיאו.

הפיקוד הוקם כפיקוד משולב ב-2002 במטרה לספק בקרה ושליטה עבור פעילות הגנת המולדת של מחלקת ההגנה של ארצות הברית ולתאם את התמיכה בפעילות זו מצד הרשויות האזרחיות.

מפקדת הפיקוד ממוקמת בבסיס חיל החלל פיטרסון שבקולורדו ספרינגס.

## גבולות אחריות מרחביים
הפיקוד אחראי על שטח ארצות הברית (כולל אלסקה אך לא כולל הוואי),גרינלנד, קנדה, מקסיקו, חלק מהאיים הקריבים (איי בהאמה, פוארטו ריקו ואיי הבתולה של ארצות הברית) ואזורי המים הסובבים שטחים אלו כולל מצר פלורידה, מפרץ מקסיקו וחלק מהים הקריבי. ב-2025 הורה נשיא ארצות הברית דונלד טראמפ על העברת האחריות על גרינלנד מפיקוד אירופה לפיקוד צפון.

#### מדינות בתחום האחריות של הפיקוד

## כוחות המשתייכים לפיקוד

## קישורים חיצוניים

* 
* אתר פיקוד צפון

*
צפון
עונת 1933/1934 בלה ליגה

**עונת 1933/1934** הייתה העונה השישית של לה ליגה שהיא הליגה הספרדית הבכירה בכדורגל. העונה החלה ב-5 בנובמבר 1933 והסתיימה ב-4 במרץ 1934. בתקופת הרפובליקה הספרדית השנייה המילה "ריאל" הורדה משמות הקבוצות.

הליגה כללה 10 קבוצות. בהתאם לתוצאות של העונה הקודמת דפורטיבו אלאבס ירדה ליגה. אוביידו עלתה מהליגה השנייה.

התחרות כללה 18 סיבובים (משחק בית ומשחק חוץ). על ניצחון הוענקו 2 נקודות ועל תיקו נקודה בודדת. 

אתלטיק בילבאו זכתה בתואר בפעם השלישית בתולדות המועדון.

בעקבות ההחלטה להגדיל את הליגה ל-12, אף קבוצה לא ירדה לליגת משנה בסוף העונה.

## כדורגלנים מצטיינים
בהתאם לנתונים הרשמיים של LFP איסידרו לאנגרה מאוביידו כבש 26 שערים ב-18 משחקים. הוא זכה בתואר מלך השערים. בהתאם לנתוני העיתון MARCA הוא כבש 27 שערים.

גרגוריו בלסקו מאתלטיק בילבאו היה השוער הטוב של העונה. הוא ספג 21 שערים ב-14 משחקים. 

## טבלת הליגה

## סטטיסטיקה
### מלכי השערים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

## הערות שוליים

1933 1934
קטגוריה:תחרויות כדורגל ב-1933
קטגוריה:תחרויות כדורגל ב-1934
עונת 1934/1935 בלה ליגה

**עונת 1934/1935** הייתה העונה השביעית של לה ליגה שהיא הליגה הספרדית הבכירה בכדורגל. העונה החלה ב-2 בדצמבר 1934 והסתיימה ב-28 באפריל 1935. בתקופת הרפובליקה הספרדית השנייה המילה "ריאל" הורדה משמות הקבוצות.

החל מעונה זו, הליגה כללה 12 קבוצות. אתלטיקו מדריד וסביליה עלו מהליגה השנייה.

התחרות כללה 22 סיבובים (משחק בית ומשחק חוץ). על ניצחון הוענקו 2 נקודות ועל תיקו נקודה בודדת. 

בטיס בלומפי זכתה בתואר בפעם הראשונה בתולדות המועדון.

דונוסטיה וארנאס קלוב ירדו לליגת משנה בסוף העונה.

## כדורגלנים מצטיינים
בהתאם לנתונים הרשמיים של LFP איסידרו לאנגרה מאוביידו כבש 27 שערים ב-22 משחקים וזכה בתואר מלך השערים. בהתאם לנתוני העיתון MARCA הוא כבש 26 שערים. זהו הייתה העונה השנייה ברציפות בה הוא זכה בתואר.

חואקין אורקיאגה מריאל בטיס היה השוער הטוב של העונה. הוא ספג 19 שערים ב-21 משחקים.

## טבלת הליגה

## סטטיסטיקה
### מלכי השערים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt
## הערות שוליים

1934 1935
קטגוריה:תחרויות כדורגל ב-1934
קטגוריה:תחרויות כדורגל ב-1935
לודוויג החמישי, רוזן הסן-דרמשטאדט

**לודוויג החמישי, רוזן הסן-דרמשטאדט** (; 24 בספטמבר 1577 – 27 ביולי 1626), היה רוזן הסן-דרמשטאדט בין השנים 1596–1626.

## ביוגרפיה
לודוויג נולד ב-24 בספטמבר 1577 בדרמשטאדט שהשתייכה לרוזנות הסן-דרמשטאדט, לגאורג הראשון, רוזן הסן-דרמשטאדט, ולמגדלנה מליפה, בתם של ברנהרד השמיני, רוזן ליפה וקתרינה מולדק-אייזנברג.

בשנת 1596 מת אביו גאורג הראשון, רוזן הסן-דרמשטאדט, ולודוויג עלה לשלטון במקומו. בשנת 1604 מת לודוויג הרביעי, רוזן הסן-מרבורג, ובעקבות מותו פרצה מלחמה בין רוזנות הסן-קאסל לרוזנות הסן-דרמשטאדט על חלוקת הירושה. בנוסף היה יריבות בין הרוזנויות עקב כך שרוזנות הסן-קאסל הייתה קלוויניסטית, ואילו רוזנות הסן-דרמשטאדט הייתה לותרנית.

במהלך מלחמת שלושים השנים לחמו הרוזנויות זו בזו, מכיוון שרוזנות הסן-קאסל צידדה בנסיכים הפרוטסטנטים, ואילו רוזנות הסן-דרמשטאדט צידדה בקיסר ובבית הבסבורג.

ב-27 ביולי 1626 מת לודוויג, ובנו גאורג השני, רוזן הסן-דרמשטאדט עלה לשלטון במקומו.

## משפחתו
ב-14 ביוני 1598 נישא לודוויג למגדלנה מברנדנבורג, בתם של יוהאן גאורג, הנסיך הבוחר מברנדנבורג ואליזבת מאנהלט-צרבסט, ממנה נולדו לו 11 ילדים:
* אליזבת מגדלנה (1600–1624), נישאה ללודוויג פרידריך, דוכס וירטמברג-ממפלגארד
* אנה אלאונורה מהסן-דרמשטאדט (1601–1659), נישאה לגאורג, דוכס בראונשווייג-לינבורג
* מריה 1602–1610)
* סופיה אגנס (1604–1664), נישאה ליוהאן פרידריך, רוזן פפאלץ-זולצבאך-הילפולטשטיין
* גאורג השני, רוזן הסן-דרמשטאדט (1605–1661)
* יוליאנה מהסן-דרמשטאדט (1606–1659), התחתנה עם אולריך השני, רוזן פריזיה המזרחית
* אמליה (1607–1627)
* יוהאן, רוזן הסן-בראובאך (1609–1651)
* היינריך (1612–1629)
* הדוויג (1613–1614)
* לודוויג (1614)
* פרידריך מהסן-דרמשטאדט (1616–1682)

## אילן יוחסין

## קישורים חיצוניים

* 

קטגוריה:רוזנים גרמנים
קטגוריה:בית הסן
קטגוריה:רוזנות הסן-דרמשטאדט
קטגוריה:ילידי 1577
קטגוריה:נפטרים ב-1626
דוכסות סקסוניה-גותה

**דוכסות סקסוניה-גותה** (בגרמנית: **Sachsen-Gotha**, נהגה "זקסן-גותה") הוא שמה של דוכסות גרמנית בתורינגיה, שנוצרה על ידי פיצול מדוכסות סקסוניה-ויימאר, ופוצלה לאחר מכן לשבע דוכסויות שונות.

## היסטוריה
בשנת 1601 מת יוהאן השני, דוכס סקסוניה-ויימאר, ובנו יוהאן ארנסט הראשון, דוכס סקסוניה-ויימאר עלה לשלטון במקומו.  עם פרוץ מלחמת שלושים השנים הצטרף יוהאן ארנסט לפרוטסטנטים, ואף השתתף בקרב ההר הלבן. בשנת 1620 מונה אחיו וילהלם לעוצר במקומו, ולאחר שנהרג יוהאן ארנסט בהונגריה בשנת 1626 עלה וילהלם לשלטון במקומו. בשנת 1640 פוצלה הדוכסות בין שלושת האחים; וילהלם, דוכס סקסוניה-ויימאר, אלברכט הרביעי, דוכס סקסוניה-אייזנך, וארנסט הראשון, דוכס סקסוניה-גותה.

ארנסט קיבל את אזור גותה, ובשנת 1643 החל בבניית טירה למגוריו. ארנסט פעל בחוכמה, ועל אף שהפחית את המיסים, הצליח ליצור כלכלה חזקה ויציבה בדוכסות. ארנסט הגביל את העינויים בדוכסות, והפחית כמעט לחלוטין את ציד המכשפות. כמו כן אסר ארנסט על האלכימיה בדוכסות, וחוקק עונש מוות על רצח. כמו כן שיפר ארנסט את החקלאות, המסחר, החינוך, והאמנות ברחבי הדוכסות, וספרייתו הייתה מהגדולות בגרמניה.

לאחר מותו של פרידריך וילהלם השלישי, דוכס סקסוניה-אלטנבורג ללא יורשים בשנת 1672, חולקה דוכסות סקסוניה-אלטנבורג בין דוכסות סקסוניה-ויימאר לדוכסות סקסוניה-גותה, אולם, ארנסט  קיבל את החלק הגדול יותר, מכיוון שהיה צאצא של אליזבת סופיה, נסיכת סקסוניה-אלטנבורג בתו של יוהאן פיליפ, דוכס סקסוניה-אלטנבורג שציווה שהיא תירש את הנחלה בהיעדר יורשים זכרים.

בשנת 1675 מת ארנסט בגותה, ושבעת בניו שלטו בדוכסות במשותף. בשנת 1680 פוצלה הדוכסות בין שבעת בניו; פרידריך הראשון, דוכס סקסוניה-גותה-אלטנבורג, אלברכט, דוכס סקסוניה-קובורג, ברנהרד הראשון, דוכס סקסוניה-מיינינגן, היינריך, דוכס סקסוניה-רמהילד, כריסטיאן, דוכס סקסוניה-אייזנברג, ארנסט השלישי, דוכס סקסוניה-הילדבורגהאוזן, ויוהאן ארנסט, דוכס סקסוניה-זאלפלד.

## לאחר מכן
בשנת 1825 מת פרידריך הרביעי, דוכס סקסוניה-גותה-אלטנבורג ללא יורשים, ובעקבות כך התעוררה מחלוקת ירושה בין הדוכסויות השונות בתורינגיה: ארנסט השלישי, דוכס סקסוניה-קובורג-זאלפלד, היה זכאי לרשת את הדוכסות מכוח נישואיו לאחייניתו של הדוכס האחרון, אך כיוון שהיה בהליכי גירושין ממנה, התנגדה המשפחה להעברת דוכסות גותה לחזקתו. ב-1826 התקבלה פשרה שלפיה יחולקו מחדש הדוכסויות; ארנסט ויתר על זאלפלד שהייתה ברשותו קודם לכן והועברה לדוכסות סקסוניה-מיינינגן, וקיבל את גותה בלבד, ללא אלטנבורג, שהועברה לפרידריך, דוכס סקסוניה-הילדבורגהאוזן, שנאלץ להעביר את נחלותיו לדוכסות סקסוניה-מיינינגן.

## שליטי סקסוניה-גותה
* ארנסט הראשון (1640–1675)
* פרידריך הראשון (1675–1691)

## קישורים חיצוניים
* דוכסות סקסוניה-גותה

## הערות שוליים

קטגוריה:בתי מלוכה
קטגוריה:דוכסויות גרמניות
סקסוניה
קטגוריה:סקסוניה: היסטוריה
קטגוריה:מדינות האימפריה הרומית הקדושה
עונת 1935/1936 בלה ליגה

**עונת 1935/1936** הייתה העונה השמינית של לה ליגה שהיא הליגה הספרדית הבכירה בכדורגל. העונה החלה ב-10 בנובמבר 1935 והסתיימה ב-19 באפריל 1936. בתקופת הרפובליקה הספרדית השנייה המילה "ריאל" הורדה משמות הקבוצות. לאחר עונה זו, בעקבות מלחמת האזרחים בספרד פעילות הליגה הופסקה עד לשנת 1939.

הליגה כללה 12 קבוצות. בהתאם לתוצאות של העונה הקודמת דונוסטיה וארנאס קלוב ירדו ליגה. אוססונה והרקולס עלו מהליגה השנייה.

התחרות כללה 22 סיבובים (משחק בית ומשחק חוץ). על ניצחון הוענקו 2 נקודות ועל תיקו נקודה בודדת. 

אתלטיק בילבאו זכתה בתואר בפעם הרביעית בתולדות המועדון.

אתלטיקו מדריד ואוססונה ירדו לליגת משנה בסוף העונה.

איסידרו לאנגרה מאוביידו זכה בתואר מלך השערים עונה שלישית ברציפות.

## כדורגלנים מצטיינים
בהתאם לנתונים הרשמיים של LFP איסידרו לאנגרה מאוביידו כבש 28 שערים ב-21 משחקים. הוא זכה בתואר מלך השערים. בהתאם לנתוני העיתון MARCA הוא כבש 27 שערים. זהו הייתה העונה השלישית ברציפות בה הוא זכה בתואר.

גרגוריו בלסקו מאתלטיק בילבאו היה השוער הטוב של העונה. הוא ספג 30 שערים ב-21 משחקים. זו הייתה העונה השלישית בה הוא היה השוער הטוב ביותר.

## טבלת הליגה

## סטטיסטיקה
### מלכי השערים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

## הערות שוליים

1935 1936
קטגוריה:תחרויות כדורגל ב-1935
קטגוריה:תחרויות כדורגל ב-1936
לוק אייקינס

**לוק אייקינס **(באנגלית: **Luke Aikins**; נולד ב-21 בנובמבר 1973) הוא אמריקאי העוסק בצניחה חופשית, קפיצת בסיס, טייס וצלם אווירי. הוא האדם הראשון שקפץ במכוון ללא מצנח או חליפת כנפיים מגובה אמצע טרופוספירה ונחת בשלום והאדם השני בעולם שצנח ללא מצנח בכוונה תחילה.

## ביוגרפיה
אייקינס היה מאמן ביחידת אריות הים וייעץ לצבא בנושא טכניקות צניחה חופשית. הוא גם יועץ בטיחות והדרכה עבור האגודה לצנחנים בארצות הברית. בנוסף אייקינס הוא צלם אווירי ותמונותיו פורסמו במגזינים ועיתונים גדולים. הוא השלים יותר מ-18,000 קפיצות מאז החל לצנוח בגיל 12.

ב-2012 הוא עזר לצנחן פליקס באומגרטנר לקפוץ מבלון הליום בגובה 36,576 מטר (120,000 רגל). אייקינס עבד גם על הפעלולים בסרט "איירון מן 3".

## הקפיצה ביולי 2016
ב-30 ביולי 2016, אייקינס קפץ ממטוס ללא מצנח או חליפת כנפיים בגובה של 25,000 רגל (7,620 מטר) מעל סימי ואלי, קליפורניה, ובפני קהל חי. אחרי שתי דקות של נפילה חופשית מוצלחת, הוא נחת בתוך רשת בגודל 30 על 30 מטר מחוץ לסימי ואלי, קליפורניה. אייקינס הגיע למהירות של 193 קמ"ש (120 מייל) במהלך הנפילה. הרשת הייתה עשויה מכבל פוליאתילן בצפיפות גבוהה. נדרשו 4 בוכנות עם אוויר דחוס על מנת להאט אותו בעדינות לאחר הפגיעה.

## קישורים חיצוניים

## הערות שוליים

קטגוריה:אמריקאים ילידי טקסס
קטגוריה:שיאני עולם אמריקאים
קטגוריה:קופצי בסיס
קטגוריה:הרפתקנים אמריקאים
קטגוריה:צנחנים חופשיים
קטגוריה:אמריקאים שנולדו ב-1973
אצטדיון סן ממס

**אצטדיון סַן מָמֵּס** (בבסקית: **San Mamés**, ובספרדית: **Estadio de San Mamés**) הוא אצטדיון כדורגל הממוקם בעיר בילבאו בחבל הבסקים שבספרד ומכיל 53,289 מקומות ישיבה, והוא האצטדיון השביעי בגודלו בספרד. האצטדיון משמש בתור מגרשה הביתי של קבוצת אתלטיק בילבאו המקומית.

האצטדיון נבנה על שטח החופף בחלקו את שטח האצטדיון הקודם של הקבוצה, שנקרא אף הוא אצטדיון סן ממס. העבודות החלו בשנת 2010 והסתיימו ב-2013, כאשר בשלב הזה לא נבנה היציע הדרומי של האצטדיון, עקב העובדה ששטחו המיועד חפף בחלקו את שטח האצטדיון הישן, שהיה בשימוש עד לחניכת האצטדיון הישן. לאחר חניכת האצטדיון החדש והריסת האצטדיון הישן, החלו העבודות להקמת היציע הדרומי, שהסתיימו באוגוסט 2014. השלמת היציע הדרומי היאה לסגירת המגרש מכל כיווניו והעלו את תכולת האצטדיון לתכולתו הנוכחית.

עקב תלונות צופים שישבו במפלס התחתון של האצטדיון על חשיפתם לגשם, הוחלט על הרחבת הגג כך שיכסה גם את המפלס התחתון. העבודות החלו במאי 2016 והסתיימו בחודש אוקטובר של אותה השנה.

האצטדיון נכלל בהצעה המשותפת של ספרד ופורטוגל לאירוח מונדיאל 2018.

## גלריה

San Mames stadium.jpg|האצטדיון מבחוץ
Bilbao San Mamés Stadium 4.jpg|האצטדיון בלילה על רקע הנהר
Interior of San Mames stadium3.jpg|גג האצטדיון


## קישורים חיצוניים

* 
* אצטדיון סן ממס באתר הרשמי של אתלטיק בילבאו

## הערות שוליים

סן ממס
סן ממס
קטגוריה:בילבאו: ספורט
קטגוריה:בילבאו: מבנים
קטגוריה:אתלטיק בילבאו
קטגוריה:2013 בספרד
אצטדיון דוקלנדס

**אצטדיון דוקלנדס** (באנגלית: **Docklands Stadium**), ובשמו הנוכחי **אצטדיון מארוול**, הוא אצטדיון הממוקם בעיר מלבורן, במדינת ויקטוריה שבאוסטרליה. האצטדיון ממוקם בסמוך למרכז הכנסים של מלבורן, אצטדיון הקריקט של מלבורן ופארק הטניס של מלבורן. האצטדיון מכיל 47,000 מקומות ישיבה בתצורה של מגרש קריקט ו-56,500 מקומות בתצורת כדורגל או רוגבי.

האצטדיון נשא שמות של נותני חסות שונים מאז הקמתו, ושמו הזמני הנוכחי משנת 2018 הוא "אצטדיון מארוול", על סמך עסקה עם חברת וולט דיסני, החברה האם של מארוול אנטרטיינמנט, במסגרתה אף נפתחה באצטדיון חנות למכירת מוצרי מארוול.

## קישורים חיצוניים

* 

קטגוריה:מלבורן: ספורט
קטגוריה:מלבורן: מבנים
דוקלנדס
דוקלנדס
הנריק

**הנריק** היא גרסה לשם הגרמני , בשפות שונות: **Henryk** (פולנית), **Henrik** (שוודית, דנית, נורווגית, אסטונית, הונגרית, סלובנית), **Henrique ** (פורטוגזית) ו-**Henric** (שוודית, רומנית).

קטגוריה:שמות פרטיים לגברים
קטגוריה:שמות משפחה
קטגוריה:שמות משפחה המבוססים על השם היינריך
פיקוד האינדו-פסיפי של ארצות הברית

**פיקוד האינדו-פסיפי של ארצות הברית** (באנגלית: **United States Indo-Pacific Command**; בראשי תיבות: **USINDOPACOM**) הוא הוותיק והגדול מבין הפיקודים הקרביים המאוחדים של משרד ההגנה האמריקני והכוחות המזוינים של ארצות הברית. מפקד הפיקוד הוא אדמירל. ממאי 2024 מכהן בתפקיד אדמירל סמואל פאפרו.

נכון ל-2016 הפיקוד כולל כ-380,000 חיילים ואזרחים העובדים בו. מתוכם כ-140,000 אנשי צי ארצות הברית, 86,000 אנשי חיל הנחתים של ארצות הברית, 106,000 אנשי צבא ארצות הברית ו-46,000 אנשי חיל האוויר של ארצות הברית. הפיקוד כולל יותר מ-1,200 אנשי כוחות מיוחדים ו-38,000 אזרחים העובדים עבור מחלקת ההגנה של ארצות הברית באזורים תחת אחריות הפיקוד.

מפקדת הפיקוד ממוקמת במחנה ה. מ. סמית, הוואי

## גבולות אחריות מרחביים
הפיקוד אחראי על שטח של כמחצית מכדור הארץ ובתוכו כלולים 36 מדינות מאסיה, אוקיאניה, אנטארקטיקה, האוקיינוס השקט והאוקיינוס ההודי.
[ממוזער|בניין מפקדת הפיקוד האינדו-פסיפי של ארצות הברית, במ[מחנה ה. מ. סמית|חנה ה. מ. סמית, שבהוואי.]]
הפיקוד הוקם כפיקוד משולב ב-1947 תחת השם פיקוד האוקיינוס השקט, על בסיס פיקודים שפעלו במלחמת העולם השנייה בזירת אסיה והאוקיינוס השקט תחת דאגלס מקארתור וצ'סטר נימיץ. תחילה היה הפיקוד אחד משלושה שפעלו באזור האוקיינוס השקט וכללו את פיקוד האוקיינוס השקט, פיקוד המזרח הרחוק ופיקוד אלסקה. ב-1956 פורק פיקוד המזרח הרחוק והוטמע לתוך פיקוד האוקיינוס השקט וסמכויות מפיקוד אלסקה הועברו אף הם לאחריות הפיקוד. ב-1975 פורק פיקוד אלסקה והוטמע בתוך פיקוד האוקיינוס השקט, ב-1976 הורחבו גבולות הפיקוד עד לחוף המזרחי של אפריקה. ב-1989 הוקם מחדש פיקוד אלסקה כחלק מפיקוד האוקיינוס השקט, ואזורים מהמזרח התיכון הועברו לפיקוד מרכז של ארצות הברית. בשנת 2000 הועברו אזורי מערב האוקיינוס ההודי לאחריות פיקוד אירופה של ארצות הברית. לאחר הקמת פיקוד צפון של ארצות הברית ב-2002 הועברו אליו מפיקוד האוקיינוס השקט האחריות לאזור החוף המערבי ואילו אזור אנטארקטיקה עבר לאחריות הפיקוד. ב-2008 הועברו כל האזורים ממערב לקו אורך 68° מזרח לאחריות פיקוד אפריקה של ארצות הברית (בהם האיים ראוניון, קומורו, מדגסקר ומאוריציוס). ב-2014 עברה האחריות לפיקוד אלסקה לפיקוד הצפון.

ב-30 במאי 2018 שונה שם הפיקוד לפיקוד האינדו-פסיפי.

#### מדינות בתחום האחריות של הפיקוד

## יחידות הפיקוד

## קישורים חיצוניים

* 

* אתר פיקוד האוקיינוס השקט

*
אינדו-פסיפי
יחסי ישראל – סן מרינו

**יחסי ישראל–סן מרינו** הם היחסים הדיפלומטיים שבין **[[מדינת ישראל]]** לבין **[[סן מרינו|הרפובליקה המרוממת של סן מרינו]]**. סן מרינו מחזיקה קונסוליה כללית ביישוב סביון שנפתחה ב-28 ביוני 2004, והקונסולית שבה היא עו"ד מיכל סרוודיו-אילן. מלבד הקונסוליה הראשית בסביון מחזיקה סן מרינו קונסוליה כללית נוספת, מצומצמת יותר, בהרצליה. הקונסול של הקונסוליה הקטנה יותר הוא דניאל נסימי, והיא נפתחה שנה מוקדם יותר, ב-2003. שגרירות ישראל באיטליה משמשת גם כשגרירות ישראל בסן מרינו.

## היסטוריה
שתי המדינות חתמו על הסכם ביטול אשרות ב-16 במאי 1977 ועל הסכם העלאת דרג יחסים ב-21 באפריל 1995.

שר החוץ הישראלי, אביגדור ליברמן, נפגש עם עמיתתו הסן מרינזית אנטונלה מולרוני במסגרת ביקור בקריית הוותיקן ובאיטליה ב-7 במרץ 2011, ברומא. בפגישה הביעה השרה רצון למנות שגריר סן מרינזי לא תושב לישראל.

ב-2 ביולי 2012 ביקר ליברמן פעם נוספת באיטליה, אלא שהפעם נכנס לתחומי סן מרינו - הביקור הראשון של פוליטיקאי ישראלי בסן מרינו. בביקור חנך ליברמן בית חולים ליולדות במחוז אמיליה-רומאניה שבאיטליה שישרת גם את תושבי סן מרינו. לאחר מכן, נפגש שוב עם אנטונלה מולרוני ונערך לכבודו טקס שהציג בפניו את כל ממשלת סן מרינו וקפטני המחוז, שכלל נטיעת עץ זית על ידי ליברמן.

ביולי 2018 ביקרו בישראל שני הקפיטנים העוצרים של סן מרינו במסגרת לא רשמית, והתארחו בקונסוליה בסביון.

ב-30 ביולי 2025 בעקבות הוועידה הצרפתית - סעודית חתמה סן מרינו על הצהרה שבה הביעה נכונות להכיר במדינה פלסטינית בעצרת הכללית של האו"ם וב-22 בספטמבר 2025 במהלך עצרת האו"ם הכירה סן מרינו רשמית במדינה פלסטינית.

## ראו גם
* יחסי איטליה–ישראל
* יחסי הוותיקן–ישראל
* יחסי איטליה–סן מרינו

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
לכמן

**לכמן** הוא שם משפחה שפירושו או "אדם צוחק" בגרמנית, או "מוכר סמרטוטים" בשפות סלאביות.

קטגוריה:שמות משפחה
קטגוריה:שמות משפחה לפי עיסוק
גאודנציו אורפלי

**גאוּדֶנציוֹ אוֹרפֿלי** (**Gaudenzio Orfali**; 19 בפברואר 1889, נצרת – 20 באפריל 1926, שועפאט, ירושלים) היה נזיר פרנציסקני, חוקר מקרא וארכאולוג.

## קורות חייו ופועלו
גאודנציו אוֹרפֿלי החל את דרכו כפרח נזורה ב-1905 במנזר הפרנציסקני שליד כנסיית הבשורה בנצרת. למד פילוסופיה ותאולוגיה במנזר יוחנן במדבר (עין כרם), בבית לחם ובירושלים. קיבל עליו את עול הנדרים של המסדר הפרנציסקני ב-19 במרס 1908, וב-21 בדצמבר 1912 הוסמך לכמורה. ב-1913 החל בלימודי המקרא במכללה האפיפיורית "אנטוניאנום"  ברומא, שנתיים אחרי כן עבר לפריבור בשווייץ שם השלים את הדוקטורט בתאולוגיה. את התואר האקדמי במדעי המקרא קיבל ב-1918 ברומא. מאז 1919 לימד בבית הספר הפרנציסקני למקרא בירושלים, וב-1924 מונה לרקטור בית הספר. אוֹרפֿלי נמנה עם ראשוני החברה המזרחנית הארץ-ישראלית כשנוסדה ב-1920 ונבחר לכהן כנשיאהּ ב-1925.

ב-1919–1920 ניהל אוֹרפֿלי את חפירות שרידי הכנסייה הביזנטית בגת שמנים לקראת בניית כנסיית כל העמים באתר. ב-1924 פעל לארגון מחדש של המוזיאון של בית הספר הפרנציסקני למקרא. בשנים 1921–1926 ניהל את החפירות בכפר נחום, שבהן נחשף המבנה המתומן (שנקבע במסורת הנוצרית כביתו של פטרוס) וכמו כן שוחזר חלק מבית הכנסת. העבודות נעצרו אחרי שאוֹרפֿלי קיפח את חייו בתאונת דרכים באפריל 1926 בדרכו לקונגרס הארכאולוגי הבינלאומי שנערך באותם ימים בירושלים.

אוֹרפֿלי נטמן בבית הקברות הקתולי בהר ציון. על אחד העמודים העתיקים של בית הכנסת העתיק בכפר נחום נחרתה כתובת לזכרו.

## הערות שוליים

קטגוריה:ארץ ישראל: ארכאולוגים
קטגוריה:פרנציסקנים
קטגוריה:חוקרי מקרא
קטגוריה:הרוגי תאונות דרכים בארץ ישראל
קטגוריה:נזירים רומים-קתולים איטלקים
קטגוריה:ארץ-ישראלים שנולדו ב-1889
קטגוריה:ארץ-ישראלים שנפטרו ב-1926
מוריסי (פירושונים)

**מוריסי** (באנגלית: **Morrissey**) הוא שם משפחה.

קטגוריה:שמות משפחה
שפמנון המקונג

ממוזער|ציור של שפמנון המקונג הענק במקדש בודהיסטי ב צ'יאנג קונג.
**שפמנון המקונג** (שם מדעי: *Pangasianodon gigas*), הוא מין דג גדול מהמשפחה שפמנוני כריש אשר נמצא בסכנת הכחדה ומקורו באגן מזרח אסיה וסמוך לסין. בתרבות התאילנדית, דג זה נחשב קדוש וישנם טקסים מיוחדים לפני מסע הדיג של דג זה.

זהו המין הגדול ביותר בסדרת השפמנונאים ואחד מדגי המים המתוקים הכבדים בעולם.

## תפוצה ובית גידול
שפמנון המקונג הענק הוא מין נכחד בנהר המקונג, מקדמי איכות הסביבה השתמשו בסכנת ההכחדה של המקונג בשביל לקדם את שימור הנהר. למרות פרויקטי מחקר אשר נמצאים כרגע בעיצומם, יחסית מעט מאוד ידוע על מין זה. מבחינה היסטורית, הדגים נמצאים מהחלק התחתון של נהר המקונג בווייטנאם עד צפון הנהר באזור יונאן שהוא פרובינציה של סין, מאכלסים כמעט את כל 4,800 הקילומטרים שהם אורכו של הנהר. בשל איומים, מין זה כבר לא מאכלס את אזור הגידול המקורי שלו. הוא עכשיו מתקיים רק בחלק קטן, מבודד באמצע המקונג. הדגים מתחילים להתאסף במהלך תחילת עונת הגשמים ונודדים במעלה הזרם כדי להשריץ. הם חיים בעיקר בתוך הערוץ המרכזי של הנהר, היכן שהמים בעומק מעל 10 מטרים.

## האכלה
בצעירותו מין זה ניזון מזואופלנקטון בנהר וידוע להיותו קניבלי. לאחר כשנה, הדג הופך להיות אוכל עשב ולבסוף האכלה על בסיס אצות וזחלים הדג מקבל את האוכל שלו מן האצות שצומחות על משטחים סלעיים, כיוון שאין לו כל סוג של מערכת השיניים.

## המראה והגודל
בצבע אפור ולבן ללא פסים, שפמנון המקונג הענק נבדל ממינים גדולים אחרים של שפמנון בנהר בחוסר של בינית וגם היעדר שיניים. שפמנון המקונג הענק הוא אחד מדגי המים המתוקים הגדולים בעולם. המגיע לאורך של 3 מטרים, שפמנון המקונג הענק גדל מאוד מהר, ומגיע למסה של 150 עד 200 קילו תוך שש שנים. ובבגרותו ישנם דיווחים של עד 350 קילוגרמים. הדג הגדול ביותר שנתפס נרשם בתאילנד - נקבה באורך 2.7 מטרים ומשקל של 293 קילוגרם. דגימה זו, שנתפסה בשנת 2005, הוכרה בתור כדג המים המתוקים הגדול ביותר שנתפס אי פעם. עם זאת שיא זה נשבר ב-2022 בידי טריגון נהרות ענק (החי באותו נהר), שהגיע לאורך 3.95 מטרים והגיע למשקל 300 ק"ג.

## שימור
שפמנון המקונג הענק נמצא בסכנת הכחדה בשל דיג יתר, כמו גם הירידה באיכות המים עקב סכרים במעלה הנהר. הוא נמצא בIUCN הרשימה האדומה של דגים בסכנת הכחדה חמורה. מספר החיים בטבע אינו ידוע, אבל הנתונים מצביעים ששיעור האוכלוסייה ירד ב-80% ב-14 השנים האחרונות. שפמנון המקונג הענק מופיע בנספח א' של האמנה, וחל איסור סחר בינלאומי בו.

לדוג את שפמנון המקונג הענק לא חוקי בתאילנד, לאוס וקמבודיה, אבל למרות האיסורים, הדגים המשיכו להיתפס בכל שלוש המדינות. עם זאת, מתוך הכרה איום על מינים, כמעט 60 דייגים תאילנדים הסכימו להפסיק לתפוס את השפמנון ביוני 2006, לציון יום השנה ה-60 של עלייתו של ראמה התשיעי לכס המלכות של תאילנד. תאילנד היא המדינה היחידה לאפשר דיג פרטי של שפמנון המקונג הענק למטרת גידול והרבייה פרטית.

שפמנון המקונג הענק צריך להגיע 50–70 קילוגרמים כדי להתרבות, ולא מתרבה באגמים. תאילנד יזמה תוכנית רבייה למלא את נהר המקונג. וכמו כן מ-2000 עד 2003, כ-10,000 דגים שוחררו על ידי שלטונות תאילנד. כיום, דגימות משתחררים לתוך מאגרים ולא נהר המקונג עצמו.

## קישורים חיצוניים

* 
* תמונה נשיונל ג ' יאוגרפיק גדול של הדגימה
* דג של מים מתוקים של תאילנד

## הערות שוליים

קטגוריה:שפמנוני כריש
קטגוריה:מגה-פאונה של אירואסיה
קטגוריה:תאילנד: דגי מים מתוקים
דרזנר

**דרזנר** הוא שם משפחה אשכנזי  ממקור גרמני, שפירושו "יוצא דרזדן".

קטגוריה:שמות משפחה אשכנזיים
קטגוריה:שמות משפחה גרמניים
קטגוריה:שמות משפחה טופונימיים
פיקוד אפריקה של ארצות הברית

300px|ממוזער|שמאל|מפת גבולות האחריות של הפיקודים המרחביים, בירוק פיקוד אפריקה**פיקוד אפריקה של ארצות הברית** (באנגלית: **United States Africa Command** ובקיצור **USAFRICOM**) הוא אחד מהפיקודים הקרביים המאוחדים של מחלקת ההגנה האמריקנית והכוחות המזוינים של ארצות הברית. מפקד הפיקוד הוא גנרל 4 כוכבים. מאוגוסט 2025 מכהן בתפקיד גנרל דאגווין אנדרסון.

ב-2011 הייתה טבילת האש המבצעית הראשונה של הפיקוד כאשר הפיקוד הוביל התקיפה הצבאית הבין-לאומית בלוב נגד משטרו של מועמר קדאפי יחד עם כוחות נאט"ו.

מפקדת הפיקוד ממוקמת מחנה קלי שטוטגרט שבגרמניה.

## גבולות אחריות מרחביים
הפיקוד אחראי על אזור אפריקה (למעט מצרים, השייכת לפיקוד מרכז של ארצות הברית.) ולחלקים נרחבים מהאוקיינוס האטלנטי, ומהאוקיינוס ההודי.
ממוזער|חיילים אמריקאים מאמנים חיילים קנייתים
[ממוזער|בניין מפקדת פיקוד אפיקה ב[שטוטגרט שבגרמניה]]
הפיקוד הוקם כפיקוד משולב עצמאי ב-2007 וקיבל אחריות על אזורים שקודם לכן היו באחריות פיקוד אירופה, פיקוד מרכז, ופיקוד האוקיינוס השקט.

#### מדינות בתחום האחריות של הפיקוד

## יחידות הפיקוד

## קישורים חיצוניים

* 

אפריקה
קטגוריה:שטוטגרט
*
לחמן

**לחמן** הוא שם משפחה שפירושו או "אדם צוחק" בגרמנית, או "מוכר סמרטוטים" בשפות סלאביות.

קטגוריה:שמות משפחה עבריים
פיקוד דרום של ארצות הברית

ממוזער|דגל פיקוד דרום של ארצות הברית
ממוזער|405x405 פיקסלים|מפת גבולות האחריות של פיקוד דרום
**פיקוד דרום של ארצות הברית** (באנגלית: **United States Southern Command** ובקיצור **USSOUTHCOM**) הוא אחד מהפיקודים הקרביים המאוחדים של מחלקת ההגנה האמריקנית והכוחות המזוינים של ארצות הברית. מפקד הפיקוד הוא גנרל או אדמירל 4 כוכבים.

מפקדת הפיקוד ממוקמת בדוראל שבדרום פלורידה.

## היסטוריה
בשנת 1965 פיקוד הדרום הוביל את מבצע אנדיאן פלם (Operation Indian Palm), אשר היה מבצע צבאי  בסיוע לממשלת הרפובליקה הדומיניקנית במהלך משבר פוליטי ומלחמת אזרחים במדינה. המבצע כלל פריסה של כוחות יבשה ואוויריים במטרה לייצב את המשטר המקומי ולהדוף כוחות מורדים שפעלו נגד הממשלה. הפעולה סימלה את מעורבות ארצות הברית הישירה במאבקים פנימיים במדינות אמריקה הלטינית במסגרת המלחמה הקרה, ונועדה למנוע התפשטות השפעות קומוניסטיות באזור.

בשנת 1983 פיקוד הדרום הוביל את הפלישה לגרנדה, מבצע צבאי שנועד להגן על אזרחים אמריקאים ולהחזיר יציבות לאחר הפיכה צבאית שהביאה למשטר קומוניסטי במדינה. המבצע כלל פריסה מהירה של כוחות יבשה, ים ואוויר, ופעל להשתלט על נקודות מפתח במדינה תוך שחרור שבויים אמריקאים. הפלישה סימנה התערבות צבאית משמעותית של ארצות הברית בקריביים וחיזקה את השפעתה האזורית במסגרת המלחמה הקרה.

בשנת 1989 הוביל פיקוד הדרום  את הפלישה לפנמה, מבצע צבאי שנועד להסיר את מנהיג פנמה, מנואל נורייגה, מתפקידו בעקבות חשדות למעורבותו בסחר בסמים ובפעילות פלילית. המבצע, "מבצע מטרה צודקת" (Operation Just Cause), כלל פריסה רחבה של כוחות יבשה, ים ואוויר במטרה להשתלט על יעדים אסטרטגיים ולסייע בהחזרת משטר דמוקרטי למדינה. הפלישה נחשבת לאחת מפעולות ההסברה והכוח המשמעותיות של פיקוד הדרום באזור, שהובילה לשינוי מדיניות ארצות הברית באמריקה הלטינית ולהגברת המעורבות הצבאית באזור.

בספטמבר 2025 התפתחה מתיחות חריגה בין ארצות הברית לוונצואלה, שהגיעה לשיאה בפריסה רחבת היקף של כוחות ימיים אמריקאיים באזור הים הקריבי, בסמוך לחופי ונצואלה. במסגרת מהלך זה פרס פיקוד הדרום שבע ספינות מלחמה, ביניהן צוללת גרעינית, ושלוש נחתות אמפיביות שנשאו מעל 4,000 חיילים ונחתים. המהלך הוצג רשמית כמאבק נגד קרטלי סמים שפועלים בדרום אמריקה. בתגובה, הכריזה ונצואלה על מצב כוננות מרבי, פרסה כוחות בחוף ובגבול עם קולומביה, וקראה לאזרחים להצטרף למיליציה אזרחית.

ב-3 בינואר 2026 פתח פיקוד הדרום במבצע נחיצות מוחלטת במהלכו בוצעו סדרת תקיפות והפצצות אוויריות של חיל האוויר האמריקאי מקומות בצפון ונצואלה, ובייחוד בעיר הבירה קראקס, כחלק ממבצע חנית דרומית. כמו כן נעצר נשיא ונצואלה ניקולס מדורו והובא לדין בניו יורק.

## גבולות אחריות מרחביים
הפיקוד אחראי על אזור מדינות דרום אמריקה ומרכז אמריקה מדרום למקסיקו כולל חלק מהאיים הקריבים ובפרט קובה.

הפיקוד הוקם כפיקוד משולב עצמאי ב-1963 על בסיס פיקוד האיים הקריביים שפעל קודם לכן.

#### המדינות הנמצאות באחריות הפיקוד

## יחידות הפיקוד

## קישורים חיצוניים

* 

* אתר פיקוד דרום

## הערות שוליים

*
דרום
קטגוריה:הקריביים: צבא וביטחון
*
הלגיון השני אדיוטריקס

**הלגיון השני אדיוטריקס** (בלטינית: **Legio II Adiutrix**) היה לגיון רומאי, אשר הוקם בשנת 70 בידי הקיסר אספסיאנוס.

## היסטוריה
הלגיון הוקם בשנת 70 לספירה בידי הקיסר אספסיאנוס. כבסיס להקמת הלגיון שימשו יחידות של הצי הרומי אשר צידדו באספסיאנוס במהלך מאבקו כנגד ויטליוס. בהקמת הלגיון היה משום תגמול למלחי הצי, ולפיכך הוא כונה גם "**פיא פילדיס**" (**Pia Fidelis** - מסור ונאמן). בקיץ של אותה שנה מונה למפקד הלגיון קווינטוס פיטיליוס קריליס, והוא נשלח לגרמניה תחתית והשתתף בדיכוי המרד הבטאווי. לצד הלגיון השישי ויקסטריקס, הלגיון הארבעה עשר גמינה והלגיון העשרים ואחד רפקס, הוא השתתף בקרב ליד סנטן (Xanten) שבו הובסו המורדים. בחורף של אותה שנה הוא הוצב בניימיכן, ובתחילת השנה הבאה הוחלף בזירה זאת בידי הלגיון העשירי גמינה.

לאחר מכן הועבר הלגיון לבריטניה וסייע בדיכוי מרידות מקומיות באזור. ממצאים ארכאולוגיים מעידים על נוכחות של הלגיון בדווה ולינדום. בסביבות שנת 77 השתתף הלגיון בכיבוש האי מונה מידי שבט האורדוביקים. בשנים הבאות, כאשר המושל הרומאי של בריטניה יוליוס אגריקולה ניסה לכבוש את שארית סקוטלנד וויילס מידי האורדוביקים, שימש הלגיון כעתודה אסטרטגית ולא לקח חלק בקרבות. בשנת 87 הועבר הלגיון אל אזור הדנובה התחתון, ובתקופת הקיסר דומיטיאנוס סייע בהדיפת פלישות באזור. בסיס הלגיון באותה תקופה נמצא ככל הנראה 40 ק"מ מבלגרד המודרנית, בנקודת החיבור בין הטיסה והדנובה. בשנת 88 השתתף הלגיון במתקפה משולבת של תשעה לגיונות רומאיים על דאקיה, אולם המתקפה נבלמה בסופו של דבר בשל מרד בגרמניה עילית. באותם ימים שרת בלגיון כטריבון צבאי הקיסר לעתיד אדריאנוס, וכן קווינטוס מרקיוס טורבו, אשר היה לימים למושל פאנוניה ולמפקד המשמר הפרטוריאני. 

הלגיון השתתף במלחמותיו של טראיאנוס נגד הדאקים בשנים 101–106, ולאחר מכן הועבר בסיס הלגיון לאזור הונגריה המודרנית, רבים מחייליו גויסו מקרב המקומיים, ושימשו גם בתפקידים אזרחיים כמו סלילת דרכים ובניית מבצרים. ב-118 הוביל הלגיון מסע מוצלח כנגד שבט הסרמטים. חרף העובדה שבסיסו נותר בהונגריה, הלגיון או חלקים ממנו השתתפו בקרבות אחרים מדי פעם, כאשר את מקומו בגזרת הונגריה ממלא הלגיון הרביעי פלביה פליקס. בתקופת שלטונו של אנטונינוס פיוס פעל הלגיון במאוריטניה נגד המורים. בין 162–166 הוא השתתף במסע המלחמה של לוקיוס ורוס כנגד האימפריה הפרתית. בין 171–173, ומאוחר יותר בין 179–180 בתקופת שלטונו של מרקוס אורליוס הוא לחם במלחמות המרקומניות, אשר במהלכן ספג אבדות כבדות וסופחו אליו חלקים מהלגיון השלישי אוגוסטה. במהלך מלחמת האזרחים של שנת 193, תמך הלגיון בספטימיוס סוורוס, והשתתף בצעדה שלו אל רומא אשר לאחריה הוכתר כקיסר. לאחר מכן השתתף הלגיון במסעות המלחמה של סוורוס כנגד אויבו פסקניוס ניגר, וככל הנראה גם כנגד השבטים במסופוטמיה (בשנת 195) והאימפריה הפרתית (בין 197-202).

מכאן ואילך המידע על הלגיון מועט יותר. ידוע שבשנת 213 הוא השתתף במסע המלחמה של קרקלה כנגד האלמאנים ומאוחר יותר כנגד הפרתים. ייתכן שהוא השתתף במסע המלחמה של גורדיאנוס השלישי כנגד האימפריה הסאסאנית, ובשנת 238 במלחמתו של קלאודיוס השני גותיקוס כנגד הויזיגותים. סמלי הלגיון לאורך השנים היו גדי ופגסוס.

## קישורים חיצוניים

* הלגיון השני אדיוטריקס באתר livius.org 

## הערות שוליים

שני אדיוטריקס
פסל ויקיפדיה

**פסל ויקיפדיה** הוא המונומנט הראשון בעולם לוויקיפדיה שנמצא בסלוביצה שבפולין. הפסל עוצב על ידי הפסל הארמני מירן חקוביאן כאות הוקרה לקהילת ויקיפדיה, והוא בבעלות הגמינה של סלוביצה שמימנה אותו בעלות של 14,000 דולר.

הפסל, העשוי מפיברגלס ומשרף סינתטי, מציג ארבע דמויות אנושיות (שני גברים ושתי נשים) התומכות יחדיו בגלובוס ויקיפדיה. הגלובוס מורכב מחלקי פאזל אולם חלק מחלקי הפאזל חסרים - זאת כסמל ליצירת מאגר מכלול הידע האנושי שלעולם לא יושלם עד הסוף. הרעיון ליצירת פסל ויקיפדיה הוצע בשנת 2010 על ידי איש אקדמיה בפולין. חברי קרן ויקיפדיה הפולנית טענו כי הם מקווים שהפסל יעלה את המודעות לאתר ויקיפדיה ויעודד את הציבור להצטרף אליו. לילה טרטיקוב, מנכ"לית קרן ויקימדיה העולמית (), הודתה לנוגעים בדבר על הכרה זו וקיוותה כי היא תשמש תזכורת לחשיבותו של הידע החופשי. פסל ויקיפדיה ממוקם בכיכר פרנקפורט שבסלוביצה, וטקס הסרת הלוט נערך ב-22 באוקטובר 2014 בנוכחות חברי קרן ויקימדיה הפולנית וקרן ויקימדיה העולמית.

## גלריה

קובץ:2014-10-22 Poland Slubice unveiling of the wikipedia monument.webm|טקס הסרת הלוט
קובץ:Wikipedia Monument 1.JPG|
קובץ:Wikipedia Monument in Słubice - detail.JPG|
קובץ:14-12-29-frankfurt-slubice-RalfR-DSCF6347-11.jpg|
קובץ:Słubice 2014-10-19-112726 11.JPG|דגם מיניאטורי של פסל ויקיפדיה
קובץ:Celebration of the Wikipedia monument in Słubice – unveiling (DerHexer) 30.jpg|
קובץ:Celebration of the Wikipedia monument in Słubice – unveiling (DerHexer) 06.jpg|טקס הסרת הלוט
קובץ:Celebration of the Wikipedia monument in Słubice – unveiling (DerHexer) 10.jpg|טקס הסרת הלוט
קובץ:Wikipedia Monument in Slubice 20190918-1.jpg|הרס גלוי באצבעות האנדרטה, מצב ספטמבר 2019


## ראו גם
*ויקיפדיה
*סמליל ויקיפדיה

## קישורים חיצוניים


*
*Wikipedia monument to be built in Poland, The Independent, 10 October 2014
*World's first Wikipedia monument unveiled in Poland, Radio Poland, 23.10.2014
*Poland to unveil world's first Wikipedia monument, Radio Poland, 08.10.2014
*Bob Brown, Monumental day for Wikipedia in Poland, Network World, OCT 22, 2014
*Poland to honor Wikipedia with monument, Phys.org, October 9, 2014

קטגוריה:אנציקלופדיית ויקיפדיה
קטגוריה:פסלים (יצירות)
קטגוריה:פסלי עירום
קטגוריה:פולין: תרבות
קטגוריה:נשים בפיסול
CSI סייבר

250px|ממוזער|שמאל
**זירת הפשע-מחלקת סייבר** (באנגלית: **CSI-Cyber: Crime Scene Investigation Cyber Devision** ובקיצור **CSI: Cyber**) היא סדרת בת של סדרת המתח-משטרתית המצליחה זירת הפשע. הסדרה מתארת את עבודת חוקרי הזיהוי הפלילי במחלקת סייבר, שעוסקים בפענוח מקרי פשע הכוללים מחשוב ומכשור דיגיטלי. הסדרה עלתה לרשת CBS ב-4 במרץ 2015.

ב-12 במאי 2016 הסדרה בוטלה לאחר שתי עונות בלבד.

## עלילה
הסדרה מתמקדת במחלקת FBI, ביחידת הסייבר, הממוקמת בוושינגטון, בראשות הסוכנת אייברי ראיין (פטרישה ארקט), פסיכולוגית התנהגותית לשעבר שהצטרפה ל-FBI כיועצת, ושהקימה את התוכנית לשיקום אסירים פצחנים ביחידה לחקר פשעי סייבר. הסדרה עוקבת אחרי מקרי פשע הכוללים התנהלות סייברית מסוג שהיא לרבות: פריצות מחשבים, גנבת מידע דיגיטלי ושימוש במכשור ומדיה חברתית לביצוע פשעים בכל רחבי צפון אמריקה. כל פרק מתחיל בהצגת מושג מתחום הסייבר והסבר עליו, המושג קשור לעלילת הפרק הנוכחי.

## סקירת הסדרה

## דמויות ושחקנים

**דר' אייברי ראיין ([[פטרישה ארקט]])** – סגנית מנהל ה-FBI וראש מחלקת הסייבר.
דר' אייברי ראיין הייתה פסיכולוגית בעלת שם בניו יורק, כאשר מאגר הנתונים על המטופלים שלה נפרץ על ידי פצחן, מה שהביא לרצח אחד המטופלים, בעקבות כך פנתה לעזרת ה FBI ואף המשיכה לעבוד איתם כאשר בהמשך אף מונתה לראש אגף סייבר ב- FBI והקימה את תוכנית השיקום לאסירים פצחנים (האקרים).

## קישורים חיצוניים

* 

קטגוריה:סדרות משטרה ופשע
קטגוריה:אולפני CBS: תוכניות וסדרות
קטגוריה:CBS: תוכניות וסדרות
קטגוריה:סדרות טלוויזיה אמריקאיות שעלו לשידור בשנת 2015
עונת 1940/1941 בלה ליגה

**עונת 1940/1941** הייתה העונה העשירית של לה ליגה שהיא הליגה הספרדית הבכירה בכדורגל. העונה החלה ב-29 בספטמבר 1940 והסתיימה ב-30 במרץ 1941. 

הליגה כללה 12 קבוצות. לאוביידו היה שמור מקום בליגה הבכירה, למרות שהיא לא שיחקה בעונה הקודמת. 

בטיס בלומפי וראסינג סנטנדר ירדו לליגת משנה בסוף העונה הקודמת. ריאל מורסיה עלתה מהליגה השנייה.

התחרות כללה 22 סיבובים (משחק בית ומשחק חוץ). על ניצחון הוענקו 2 נקודות ועל תיקו נקודה בודדת. לאור הכוונה להגדיל את הליגה ל-14 קבוצות, בסוף העונה קבוצות שסיימו את העונה במקומות 11 ו-12 שיחקו משחק השרדות נגד קבוצות שסיימו במקום 3 ו-4 את העונה בליגה השנייה.

אתלטיק אוויאסיון קלוב זכתה בתואר בפעם השנייה ברציפות.

ריאל מורסיה וסרגוסה ירדו לליגת משנה בסוף העונה תוך הפסד במשחק השרדות נגד קבוצות מליגה שנייה.

## כדורגלנים מצטיינים
בהתאם לנתונים הרשמיים של LFP פרודן אתלטיקו אוויאסיון קלוב כבש 33 שערים ב-22 משחקים. הוא זכה בתואר מלך השערים. בהתאם לנתוני העיתון MARCA הוא כבש 30 שערים בלבד. 

חוסה מריה אצ'בריה מאתלטיק בילבאו היה השוער הטוב של העונה. הוא ספג 21 שערים ב-18 משחקים.

## טבלת הליגה

## סטטיסטיקה
### מלכי השערים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

## הערות שוליים

1940 1941
קטגוריה:תחרויות כדורגל ב-1940
קטגוריה:תחרויות כדורגל ב-1941
מדליית הגבורה והנאמנות

**מדליית הגבורה והנאמנות** (ברומנית: **Medalia pentru bărbăție și credință**) היא מדליה רומנית, שנוסדה בצו מלכותי 2812 מיום 3 בנובמבר 1903 ושונתה על פי הצו המלכותי הגבוה 2523 מיום 12 באוקטובר 1904. המדליה נועדה במקור לקציני משטרה ולשוטרים  שהוכיחו גבורה ומסירות במילוי תפקידם או לכל עובד ציבור או אדם פרטי, שנתן למשטרה שירותים חשובים או הציל חיי או רכוש אדם אחר, תוך סיכון חייו או ביצע מעשה גבורה או מתוך מסירות.
בשנת 1913 הוענקה המדליה לאנשי הצבא הרומנים שהשתתפו  במלחמת הבלקן השנייה.
בשנת 1916 הורחב מעגל תנאי הענקת המדליה לממשתפים במערכות צבאיות (מדליית "הגבורה והנאמנות" עם סמלי מלחמה)
המדליה הוענקה למעשי גבורה של חיילים וקצינים, והייתה לעיטור המלחמה הנמוך ביותר בהיררכיית העיטורים הצבאיים ברומניה. במהלך מלחמת העולם הראשונה הייתה מדליה זו נפוצה מאוד, וכך גם במלחמת העולם השנייה כשהוענקה על ידי רומניה גם לאנשי צבא גרמנים בני בריתה.

## תיאור המדליה
נקבעו שלוש דרגות עבור מדליה זו: דרגה ראשונה מזהב, דרגה שנייה מכסף, ודרגה שלישית מארד. המדליה בעלת צורה סגלגלה בגובה 35 מילימטרים ורוחב 27 מילימטרים. על חזית המדליה חרוט בתבליט ראשו של קרול הראשון, מלך רומניה ומסביבו חרוטות אותיות המילים "Carol I Rege al României". מהצד השני של המדליה מוטבעת הסיסמה "Bărbăţie şi Credinţă" (גבורה ונאמנות) וזר עלי דפנה.

## התפתחויות
לאחר 1947 נפסקה חלוקתה של מדליה זו ברומניה וחודשה רק לאחר המהפכה הרומנית, בשנת 2000 על בסיס חוק 29/2000. 

## לקריאה נוספת
Kurt-Gerhard Klietmann: *Phaleristik. Band 1. Rumänien. Die Ordens-Sammlung*, Berlin 1975,  

## קישורים חיצוניים

* Ordine, cruci şi medalii române. istoric, legi şi regulamente ivănceanu, vintilă  
* ISTORICUL DECORAŢIILOR 

קטגוריה:רומניה: עיטורים
קייזר מנהטן

ממוזער|250px|קייזר מנהטן 1954
ממוזער|250px|קייזר מנהטן דה-לוקס, 1952
ממוזער|250px|קייזר מנהטן 1953
ממוזער|250px|קייזר מנהטן 1953
ממוזער|250px|קייזר מנהטן 1953
ממוזער|250px|קייזר מנהטן 1951
ממוזער|250px|קייזר מנהטן דה-לוקס,1951

**קייזר מנהטן** (אנגלית: **Manhattan Kaiser**) היא מכונית סלון אמריקאית שיוצרה בארצות הברית, משנת 1947, עד שנת 1955. מכוניות אלו הורכבו בארץ על ידי קייזר-אילין תעשיות
משנת 1951 עד סוף שנת 1956, בכמות של 2,558 יחידות.

הדגם הבסיסי היה קרוי "קייזר מנהטן", והדגם המפואר יותר היה קרוי "קייזר מנהטן דה-לוקס".

הדגם יוצר בארצות הברית על ידי **[[קייזר-פרייזר]]**.

משנת 1951 החברה בארצות הברית הייתה קרויה "קייזר מוטורס"  לאחר שהשותף ג'וזף פרייזר פרש.

## במדינת ישראל
קייזר-פרייזר הייתה חברת מכוניות אמריקאית חדשה, שנוסדה לאחר מלחמת העולם השנייה על ידי ג'וזף פרייזר, שהיה בעל ניסיון רב בתעשיית הרכב, והתעשיין הנרי קייזר.

בשנת 1949, מחירו של הקייזר מנהטן בארצות הברית היה בין 2,195 דולר, לגרסה הבסיסית, ל-3,195 דולר לגרסת ה"דה-לוקס" המפוארת.

אילין התיידד עם היקמן פרייס, סגן נשיא "קייזר-פרייזר" והצליח ליצור שותפות בינו לקונצרן האמריקאי. לפי תנאי העסקה קייזר פרייזר השקיע חצי מיליון דולר ואילין השקיע שני מיליון דולר. מפעלי "קייזר-אילין" הקימו תוך שנה וחצי את המפעל בישראל.

המפעל החל להרכיב מגוון כלי רכב, תחילה מתוצרת קייזר-פרייזר כגון "קייזר מנהטן" ו"הנרי ג'יי", ובהמשך ג'יפים מתוצרת ויליס, "דופין" ו"קטר שבו" של רנו הצרפתית.

### הרכבת קייזר מנהטן ב[[נשר (עיר)|נשר]]

ב-14 ביוני 1951, עם חנוכת מפעלי "קייזר פרייזר" בישראל, השיק אפרים אילין את הדגם "קייזר מנהטן דה-לוקס", בהשתתפות ראש הממשלה דוד בן-גוריון. המפעל התחיל להרכיב 4 יחידות ליום, (מסוג מנהטן), ותוך מספר חודשים הגיע לתפוקה של כ-20 יחידות ליום. כמות של יותר מ-60% מדגם הקייזר מנהטן ייצא אפרים אילין לשוודיה, נורווגיה, דנמרק, פינלנד, טורקיה, וצרפת. בשנת 1952 קיבל מפעל "קייזר פרייזר" אות הצטיינות משר המסחר והתעשייה דב יוסף עבור תרומתו הרבה לייצוא.

הקייזר מנהטן הייתה מיועדת ל-6 נוסעים, (נהג + 5), בעלת מנוע בנפח 3,706 סמ"ק, 140 כ"ס, (דגם נוסף שיוצר בשנת 1953 היה בעל הספק של 118 כ"ס ב-3,650 סל"ד), ההילוכים ידנים בעלי שלוש מהירויות, ממוקמים בהגה, רוחק הסרנים היה 3,010 מ"מ.

בתחילת שנות ה-50 "קייזר מנהטן" ו"קייזר מנהטן דה-לוקס" היה רכב השרד של נשיא המדינה, ראש הממשלה, שרים ושגרירים במדינת-ישראל.

ב-16 בדצמבר 2014 הנפיק דואר ישראל בול ששמו: "קייזר מנהטן 1951 ", בערך נקוב של 4.10 ש"ח. הבול מתוך סדרה של 4 בולים בנושא: "תעשיית המכוניות בישראל". על יתר הבולים מופיעים תמונות של: סטנדרד כרמל 1936, סברה ספורט 1961, וג'יפ סופה 1992.

## ראו גם
* אפרים אילין
* קייזר-אילין תעשיות
* תעשיית רכב בישראל
* הנרי ג'יי
* קייזר דרגון
* קייזר דארין

## קישורים חיצוניים

* 
* קייזר מכוניות 1947-1955, קלסי רייט
* קייזר מנהטן , ינואר 2005 - מארק ג 'מק'קורט, סוגיית המינגס קלאסי רכב.
* מדריך ישראל 1962 - The Israel Motor Industry
* 1949-1953 קייזר Traveler ו-Vagabond - How Stuff Work
* 

* 

## הערות שוליים

קטגוריה:מותגי רכב
קטגוריה:מכוניות סלון
קטגוריה:דגמי מכוניות שהושקו ב-1947
קטגוריה:דגמי מכוניות שהורכבו בישראל
קטגוריה:מכוניות אמריקאיות
מנהטן
עונת 1939/1940 בלה ליגה

**עונת 1939/1940** הייתה העונה התשיעית של לה ליגה שהיא הליגה הספרדית הבכירה בכדורגל. זו הייתה העונה הראשונה לאחר סיום מלחמת האזרחים בספרד. העונה החלה ב-3 בדצמבר 1939 והסתיימה ב-28 באפריל 1940. 

הליגה כללה 12 קבוצות. אוביידו הייתה יכולה להשתתף במשחקי העונה בליגה הבכירה, אך בעקבות מצבו של המגרש שניזוק במהלך מלחמת האזרחים הוחלט לשמור לה מקום לעונה 1940/1941. בעקבות כך נערך משחק בין הקבוצות שירדו ליגה בעקבות תוצאות העונה הקודמת ואתלטיק אוויאסיון קלוב ניצחה את אוססונה.

התחרות כללה 22 סיבובים (משחק בית ומשחק חוץ). על ניצחון הוענקו 2 נקודות ועל תיקו נקודה בודדת. הקבוצה שסיימה במקום ה-10 את העונה הייתה צריכה לשחק משחק השרדות נגד קבוצה שסיימה במקום השני ליגת משנה.

סלטה ויגו וסרגוסה עלו מהליגה השנייה.

אתלטיק אוויאסיון קלוב זכתה בתואר בפעם הראשונה בתולדות המועדון.

בטיס בלומפי וראסינג סנטנדר ירדו לליגת משנה בסוף העונה. סלטה ויגו ניצחה את דפורטיבו לה קורוניה ונותרה בליגה העליונה.

## כדורגלנים מצטיינים
בהתאם לנתונים הרשמיים של LFP ויקטור אונמונו מאתלטיק בילבאו כבש 20 שערים ב-22 משחקים. הוא זכה בתואר מלך השערים. 

פרננדו טבאייס מאתלטיקו מדריד היה השוער הטוב של העונה. הוא ספג 29 שערים ב-21 משחקים.

## טבלת הליגה

## סטטיסטיקה
### מלכי השערים

## קישורים חיצוניים
* נתונים מפורטים מאתר rsssf
* נתונים מפורטים מאתר bdfutbol
* נתונים מאתר worldfootball
* נתונים מאתר transfermarkt

## הערות שוליים

1939 1940
קטגוריה:תחרויות כדורגל ב-1939
קטגוריה:תחרויות כדורגל ב-1940
דוכסות סקסוניה-קובורג-אייזנך

**דוכסות סקסוניה-קובורג-אייזנך** (גרמנית: Sachsen-Coburg-Eisenach, נהגה "זקסן-קובורג-אייזנך") הוא שמה של דוכסות גרמנית בתורינגיה, שהתקיימה למשך תקופה קצרה, ופוצלה אחרי כן לדוכסות סקסוניה-קובורג ולדוכסות סקסוניה-אייזנך.

## היסטוריה
בית וטין החזיק בנחלות נרחבות בסקסוניה, סקסוניה-אנהלט, ותורינגיה. בשנת 1485 פוצלה הנחלה בין בניו של פרידריך השני, הנסיך הבוחר מסקסוניה; ארנסט, הנסיך הבוחר מסקסוניה קיבל את החלק המערבי (תורינגיה), ואילו אלברכט השלישי, דוכס סקסוניה קיבל את החלק המזרחי (סקסוניה). בשנת 1547 ויתר יוהאן פרידריך מסקסוניה על תואר הנסיך הבוחר לאחיינו מוריץ מסקסוניה, בעקבות המלחמה השמלקלדית, וקיבל את התואר דוכס סקסוניה. לאחר מותו פוצלה הדוכסות בין בניו; יוהאן פרידריך השני, דוכס סקסוניה קיבל את אזור אייזנך וקובורג, יוהאן וילהלם, דוכס סקסוניה-ויימאר קיבל את אזור ויימאר, ואילו יוהאן פרידריך השלישי, דוכס סקסוניה-גותה קיבל את אזור גותה. 

בשנת 1566 ירש יוהאן וילהלם, דוכס סקסוניה-ויימאר את אחיו, אך בשנת 1572 שוב פוצלה הדוכסות בין יוהאן וילהלם, דוכס סקסוניה-ויימאר לבין אחייניו יוהאן קזימיר, דוכס סקסוניה-קובורג ויוהאן ארנסט, דוכס סקסוניה-אייזנך. בתחילה שלטו האחים בשותפות, אולם בשנת 1596 חילקו את הנחלה ביניהם; יוהאן קזימיר קיבל את אזור קובורג ויוהאן ארנסט קיבל את אזור אייזנך. בשנת 1633 מת יוהאן קזימיר ללא ילדים, ויוהאן ארנסט ירש את נחלתו, אולם בשנת 1638 מת גם הוא ללא ילדים, והנחלה פוצלה בין דוכסות סקסוניה-ויימאר לדוכסות סקסוניה-אלטנבורג. הדוכסויות לא התאחדו שוב במהלך החלוקות השונות, עד להקמתה של תורינגיה בשנת 1920.

## שליטי סקסוניה-קובורג-אייזנך
* יוהאן קזימיר (1572–1596)
* יוהאן ארנסט (1572–1596)

## קישורים חיצוניים
* גנאלוגיה של משפחות האצולה הגרמניות

קטגוריה:בתי מלוכה
קטגוריה:דוכסויות גרמניות
סקסוניה
קטגוריה:סקסוניה: היסטוריה
קטגוריה:מדינות האימפריה הרומית הקדושה
ספורטק כפר סבא

**ספורטק כפר סבא** הוא מתחם ספורט הממוקם ברחוב דרך קדומים 1, בשכונת הדרים שבכפר סבא. המתחם הוקם בשנת 2000, ומשמש כמקום לאימוני ספורט וכושר גופני, וכן למפגשים חברתיים.
## פעילות
בספורטק מגרשים ומתקנים המיועדים לענפי ספורט שונים, ובהם כדורעף חופים, כדורגל, קט רגל, "מיני פיץ" (גרסה למשחק הכדורגל שבה משתמשים בשערים קטנים), כדורסל וטניס שולחן. כמו כן, במקום מצויים מתקני כושר המיועדים למבוגרים, וכן מתקני ישיבה ונופש. מתקני הכושר מוצבים בקרבת מסלול הליכה וריצה באורך 3,500 מטר הממוקם לאורך רחוב בן-יהודה בכפר סבא, במגמה לאפשר למשתמשי המסלול לגוון את פעילותם הספורטיבית באמצעות שימוש במתקנים.

בשנת 2011 הוחלט להקים בספורטק אזור ובו סלים בגבהים שונים, במטרה להסיר חסמים המגבילים ילדים ובני נוער במשחק הכדורסל.

בכל קיץ מתקיים בספורטק פסטיבל שנתי, העוסק בפעילויות ספורט ואקסטרים, והמציע לקהל הרחב אטרקציות כגון הופעות קרקס, מתקני שעשועים מתנפחים, הרקדות ומשחקי כדור.

## ראו גם
* ספורטק הרצליה
* ספורטק נשר

## הערות שוליים

קטגוריה:כפר סבא: ספורט
קטגוריה:כפר סבא: מבנים
קטגוריה:ישראל: אצטדיונים ומתקני ספורט